អំណោយមនុស្សធម៌សាខាកាកបាទក្រហមកម្ពុជាខេត្ត ចែកជូន ដល់គ្រួសាររងគ្រោះដោយ នៅភូមិស្ទឹងថ្មី គ្រោះធម្មជាតិ
Channel: Pursat Television
Date: 2019-05-21

ប្រជាពលរដ្ឋដែលរងគ្រោះដោយ ខ្យល់កន្ត្រាក់ប៉ើងដំបូលនិងជញ្ចាំង ផ្ទះអស់៨ខ្នងស្មើនឹង៨គ្រួសារ កាលពេលថ្មីៗ នៅភូមិស្ទឹងថ្មី ឃុំប្រ ម៉ោយ ស្រុកវាលវែង ត្រូវបានយកអំណោយមនុស្សធម៌របស់សាខាកាកបាទក្រហមកម្ពុជា ទៅចែកជូនដល់  ទីកន្លែង នាព្រឹក ថ្ងៃ ទី២១ខែឧាភា ឆ្នាំ ២០១៩ ដោយក្នុងមួយគ្រួសារទទួលបានអង្ករ២៥គីឡូក្រាមតង់១ កន្ទេល១ មី១កេស ឃីត១កញ្ចប់ក្នុងនោះមាន មុង១ ភួយ១ សារុង១ ក្រមា១ និងថវិកា ៥ម៉ឺនរៀល ដើម្បីជួយសម្រាលជីវភាពបានមួយគ្រា។
 លោក ខូយ រីដា ប្រធានគណៈកម្មាធិការសាខា កាកបាទក្រហមកម្ពុជា បានថ្លែងសំណេះសំណាល ដោយបានសំដែងនូវការ សោក ស្តាយ ចំពោះការខូចខាតផ្ទះសម្បែង ទ្រព្យសម្បត្តិ បណ្តាលមកពី ខ្យល់កន្ត្រាក់នាពេលថ្មីៗនេះគឺជា គ្រោះធម្មជាតិមួយតែង តែកើតមាន ជារៀង រាល់ឆ្នាំនាដើមរដូវវស្សា ។ តាមរយៈនេះលោក ខូយ រីដា ក៏បានបានពាំនាំ នូវការសាកសួរសុខទុក្ខនិងផ្តាំផ្ញើពីសំណាក់សម្តេច កិត្តិព្រឹទ្ធិ បណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជាដែលជានិច្ចកាល សម្តេចតែងតែគិតគូរ អំពីទុក្ខលំបាកខ្វះខាត របស់ បងប្អូន ប្រជាពលរដ្ឋទូទាំង ប្រទេសជាពិសេសគ្រួសាររងគ្រោះដោយសារខ្យល់កន្ត្រាក់និងបាតុភូតផ្សេងៗទូទាំងប្រទេស។ លោក បាន ជម្រាបជូនថា កាលណា ប្រជាពលរដ្ឋ យើង គិតតែនាំគ្នាបំផ្លិតបំផ្លាញធនធានធម្មជាតិ ធម្មជាតិបំផ្លាញយើងវិញជាមិនខាន ព្រោះថា ធនធានព្រៃឈើ មានសារៈសំខាន់ច្រើនណាស់ សម្រាប់មនុស្ស សត្វនៅលើភពផែនដី ដូចនេះយើងត្រូវរួមគ្នាថែរក្សាការពារ ធនធានព្រៃឈើទាំងនោះឲ្យបានច្រើននិងគ្រប់ទីកន្លែង ទើបអាចជួយ កាត់បន្ថយ ការគ្រោះថ្នាក់ដោយសារគ្រោះធម្មជាតិបានមួយចំណែកនិងគ្មានការបាត់បង់អាយុជីវិតនិងគ្មានការខូចខាត ទ្រព្យសម្បត្តិនោះឡើយ។ មួយវិញទៀតចំពោះបញ្ហាការគ្រោះថ្នាក់ចរាចរណ៍ក៏ជាប្រធានបទ ព្រោះថាក្នុងមួយថ្ងៃយ៉ាងហោចណាស់ក៏មានអ្នកស្លាប់៥នាក់គឺច្រើនជាងសម័យ សង្គ្រាមទៅទៀត ហេតុសូមអំពាវនាវដល់បងប្អូន ពេលបើកបរនិងធ្វើដំណើរ គប្បីគោរពច្បាប់ចរាចរណ៍ទាំងអស់គ្នា ព្រោះមនុស្សយើងម្នាក់ៗ មាន ជីវិតតែមួយត្រូវចេះថែរក្សាអាយុជីវិតរបស់ខ្លួនគ្រប់ៗគ្នា។ លោក បានជម្រាបជូនប្រជាពលរដ្ឋនៅតំបន់នោះថា នៅលើពិភពលោក ក៏ដូចនៅកម្ពុជា យើងនាពេលបច្ចុប្បន្ននេះឃើញថា មានការប្រែប្រួល នូវ អាកាសធាតុ ទើបនៅតំបន់ មួយចំនួន ទទួលរងការប៉ះពាល់ ដូចជារាំងស្ងួត ទឹកជំនន់ ខ្យល់ព្យុះហេតុនេះ សូមឱ្យបងប្អូនផ្តោតការ យកចិត្តទុកដាក់ បង្កើនការប្រុងប្រយ័ត្ន អំពីគ្រោះធម្មជាតិ ទាំងនោះ មួយវិញទៀតដោយសារតំបន់នេះ ជាតំបន់ព្រៃភ្នំ គប្បីប្រុងប្រយត្ន័ចំពោះកូន ថែរក្សាសុខុមាលភាព ហូបស្អាត ផឹកស្អាតនិងរស់នៅស្អាត បើមានករណីអ្វីកើតឡើង ត្រូវជូនដំណឹងមកអាជ្ញាធរដែនដីដើម្បីឱ្យក្រុមការងារជួយអន្តរាគមន៍និង ឆ្លើយតបបានទាន់ពេលវេលា ស្របតាមពាក្យ ស្លោកថា ទីណាមានការលំបាកទីនោះមានកាកបាទក្រហមកម្ពុជាដែលជាស្ថាប័នមនុស្សធម៌ក្នុងការជួយដល់ប្រជាពលរដ្ឋរងគ្រោះគ្រប់ពេលវេលា៕ ស្ងួន ឈឿន ពោធិ៍សាត់